கேள்வி: மதங்க சூளாமணி பற்றி நீங்கள் என்ன அறிந்துள்ளீர்கள்?
பதில்: மதங்க சூளாமணி என்பது முத்தமிழில் ஒன்றாகிய நாடகத் தமிழ் என எழுந்த ஒரு நூலாகும். தமிழ்க் காப்பியங்களுள் முன்னணியில் வைத்து எண்ணத்தக்க சிலப்பதிகாரம் சொல்லப்பட்ட தகவல்களையும், சிலப்பதிகாரத்துக்கு அடியார்க்கு நல்லார் எழுதிய உரையில் காணும் தகவல்களையும் அடிப்படையாகக் கொண்டு 1926 ஆம் ஆண்டில், இலங்கையின் மட்டக்களப்பு பிறந்த சுவாமி விபுலானந்தர் இந்நூலினை எழுதினார்.
கேள்வி: மதங்க சூளாமணி - பின்னணி பற்றி விளக்கவும்.
பதில்: 1924 ஆம் ஆண்டு சூன் மாதத்தில் மதுரைத் தமிழ்ச் சங்கம் 23வது ஆண்டு விழா பாண்டித்துரைத் தேவர் மாளிகையில் இடம்பெற்ற போது, விபுலாநந்தர் நிகழ்த்திய உரையே விரிவாக செந்தமிழ் (இதழ்) இதழில் 1924 சூலை முதல் தொடர் கட்டுரையாக வெளியிடப்பட்டு வந்தது. அச்சங்கத்தினராலேயே மதங்க சூளாமணி என்ற இந்நூல் 1926 ஆம் ஆண்டில் அச்சில் வெளியிடப்பட்டது.
கேள்வி: மதங்க சூளாமணி - நூல் குறித்து விரிவாக சொல்லுங்கள்.
பதில்: ஷேக்ஸ்பியர் அடியொற்றி, நாடகப் பாத்திரங்கள், உரையாடல்கள் எவ்வாறு அமையவேண்டும் என்பதையெல்லாம் மிக நுணுக்கமாக ஆராய்ந்து விபுலாநந்தர் இந்நூலில் தந்திருக்கிறார். மதங்க சூளாமணி 3 இயல்களாகப் பிரிக்கப்பட்டுள்ளது. 1. உறுப்பியல் 2. எடுத்துக்காட்டியல். 3. ஒழிபியல்